b'\n_START_ARTICLE_\nIvan Kramberger, ml.\n_START_SECTION_\n\xc5\xbdivljenjepis\n_START_PARAGRAPH_\nIvan Kramberger, ml. se je rodil 19.6.1986 v Mariboru materi Marjeti in o\xc4\x8detu Ivanu Krambergerju, politiku. Osnovno \xc5\xa1olo je obiskoval v Negovi. Po kon\xc4\x8dani osnovni \xc5\xa1oli je nadaljeval \xc5\xa1olanje na srednji elektro-ra\xc4\x8dunalni\xc5\xa1ki \xc5\xa1oli v Mariboru. Kasneje je na Vi\xc5\xa1ji strokovni \xc5\xa1oli v Velenju pridobil poklic in\xc5\xbeenir informatike, prav tako si je s \xc5\xa1tudijem na Fakulteti za dr\xc5\xbeavne in evropske \xc5\xa1tudije pridobil strokovni naziv diplomant javne uprave. _NEWLINE_Zaposlen je kot policist v slovenski Policiji. Kot prostovoljec je dejaven na podro\xc4\x8dju civilne za\xc5\xa1\xc4\x8dite in re\xc5\xa1evanja ter sociale. V letu 2016 mu je bil zaupan mandat predsednika Zdru\xc5\xbeenja policistov Slovenije. Je \xc4\x8dlan Eti\xc4\x8dne komisije organiziranega prostovoljstva.\n_START_SECTION_\nPriznanja\n_START_PARAGRAPH_\nS strani predsednika Republike Slovenije je v letu 2014 prejel dr\xc5\xbeavno priznanje s podro\xc4\x8dja prostovoljstva  Dr\xc5\xbeavni svet mu je konec leta 2014 podelil priznanje za izjemne dose\xc5\xbeke na podro\xc4\x8dju prostovoljstva. Mladinski svet Slovenije mu je v letu 2014 podelil naziv naj prostovoljec, dobil pa je tudi posebno priznanje v nate\xc4\x8daju \xc2\xbbNaj prostovoljec, zaposlen v javni upravi\xc2\xab. Po mnenju poslu\xc5\xa1alcev radia Val 202 je postal ime tedna in ime meseca junija 2014, poslu\xc5\xa1alci radija Murski val in bralci \xc4\x8dasopisa Vestnik pa so ga izbrali za Pomurca meseca junija 2014. Ob\xc4\x8dina Gornja Radgona mu je v letu 2014 podelila bronasti grb ob\xc4\x8dine. Poslu\xc5\xa1alci radia Maribor so mu na silvestrovo leta 2014 podelil podkev sre\xc4\x8de za izjemni doprinos k prostovoljnemu delu in skrbi za pomo\xc4\x8di potrebne.'